钦定古今图书集成/方舆汇编/职方典/第1225卷 > 《九日登巴陵望洞庭》前人
## 钦定古今图书集成/方舆汇编/职方典/第1225卷 > 《九日登巴陵望洞庭》前人

九日天气清，登高无秋云。造化辟川岳，了然楚汉分长风鼓横波，合沓蹙龙文。忆昔传游豫，楼船壮潢汾。
今兹讨鲸鲵，旌斾何缤纷。白羽落酒樽，洞庭罗三军。
黄花不掇手，战鼓遥相闻。剑舞转颓阳，当时日停曛。
酣歌击壮士，可以摧妖氛。龌龊东篱下，渊明不足群。